Oor die lyding wat hulle gewone burgers in die land oor die hele bevolking spektrum aangedoen het deur die moordsyfer op te laat skiet na meer as 20 000 per jaar, plus ander geweldsmisdaad wat handuit ruk.
Nog 'n klug omtrent apartheid, is die verklaring in 1973 deur die VN Algemene Vergadering dat “apartheid 'n misdaad teen die mensdom is”. Die feitelike agtergrond hiervan was dat die mosie voorgestel is deur die destydse Kommunistiese Sowjet-Unie – een van die grootste vertrappers van menseregte in die geskiedenis van die mensdom. Dit is gesteun deur 'n aantal Kommunistiese satellietstate, 'n aantal Afrikalande en enkele Islamitiese state. Geen Westerse moondheid van belang of die VSA het daarvoor gestem nie, hoewel hulle polities-korrek buite stemming gebly het.
Blykens uitlatinge op sosiale media en informele gesprekke is baie regsinnige Afrikaners hartlik keelvol vir hierdie aaklige rondswaai van “apartheid”. Trouens, hulle blyk só keelvol te wees dat hulle nou vra, gee vir ons ŉ nuwe apartheid, waar ons êrens eenkant op ons eie grondgebied kan konsolideer, ons eie lewe lei en kan begin werk aan ons eie staat. Hulle vra dit in vreedsaamheid en beloof om nie in te meng in die sake van die oorblywende bevolkingsverstrengelde Suid-Afrika nie.
Die vraag op hierdie stadium is of hierdie teenreaksie van regsinnige Afrikaners op die blatante wanaanwending van die woord “apartheid”gaan lei tot die opwelling van 'n golf van Afrikaner-nasionalisme – 'n golf wat sou kan voortrol tot Afrikanervryheid? Dit beteken die wesenlike is: Is daar nog genoeg murg in Afrikanerpype?